1 / 7
Τα Παναθήναια, η σημαντικότερη γιορτή στην Αθήνα προς τιμήν της θεάς Αθηνάς .Από το 566/5 π.Χ., καθιερώθηκαν τα Μεγάλα Παναθήναια, κάθε τέσσερα χρόνια με διάρκεια δώδεκα ημέρες. (Πηγή: The Met)
2 / 7
(λεπτομέρεια από αμφορέα του ζωγράφου Κλεοφράδη, ΜΕΤmuseum, public domain)
3 / 7
Με την ανατολή του ήλιου, την 28η Eκατομβαιώνος άρχιζε η λαμπαδηφορία, προκειμένου να μεταφερθεί η φλόγα από το άλσος του Ακάδημου στο βωμό της Αθηνάς στην Ακρόπολη. Όλος ο πληθυσμός συμμετείχε στη μεγάλη πομπή (από τον Κεραμεικό στην Ακρόπολη), για να μεταφέρει το ιερό πέπλο. (Πηγή: The Met)
4 / 7
Στα Μεγάλα Παναθήναια γίνονταν πολλές τελετές, θυσίες -μεταξύ των οποίων εξέχουσα θέση κατείχε η λεγόμενη εκατόμβη (θυσία 100 βοδιών)- καθώς και καλλιτεχνικοί και αθλητικοί αγώνες με πανελλήνιο χαρακτήρα. (Πηγή: The Met)
5 / 7
(λεπτομέρεια από αμφορέα του ζωγράφου Ευφύλετου, ΜΕΤmuseum, public domain)
6 / 7
Οι νικητές των αγώνων λάμβαναν ως έπαθλο έναν Παναθηναϊκό αμφορέα με λάδι από τις ιερές ελιές της Αθήνας. Οι Παναθηναϊκοί αμφορείς είναι μελανόμορφα αγγεία στα οποία η διάταξη των θεμάτων είναι τυποποιημένη: στην κύρια όψη εμφανίζεται η Αθηνά σε στάση μάχης, στη δευτερεύουσα το αγώνισμα στο οποίο διακρίθηκε ο αθλητής. (Πηγή: The Met)
7 / 7
Παναθηναϊκός αμφορέας από την Ερέτρια, επί άρχοντος Χαρικλείδου, 363/62 π.Χ. Στη μια όψη η Αθηνά Πρόμαχος προς τα αριστερά και στην άλλη σκηνή από το αγώνισμα της πάλης. Δεξιά του ζεύγους των παλαιστών έφεδρος αθλητής, που θα παλέψει στη συνέχεια με τον νικητή. Αριστερά μια Νίκη ετοιμάζεται να δέσει τη νικητήρια ταινία στον νικητή. Απέναντι από τη θεά διακρίνεται η επιγραφή «τον Αθένεθεν άθλον», χαρακτηριστικό της γνησιότητας των Παναθηναϊκών αμφορέων. (Πηγή: The Met)